प्रविश्य तु महारण्यं दण्डकारण्यमात्मवान्। रामो ददर्श दुर्धर्षस्तापसाश्रममण्डलम्॥ कुशचीरपरिक्षिप्तं ब्राह्मलक्ष्म्या समावृतम्। यथा प्रदीप्तं दुर्दर्श गगने सूर्यमण्डलम्॥ शरण्यं सर्वभूतानां सुसंमृष्टाजिरं सदा। मृगैर्बहुभिराकीर्णं पक्षिसंधैः समावृतम्॥ पूजितं चोपनृत्तं च नित्यमप्सरस गणैः। विशालैरग्निशरणैः स्रग्भाण्डैरजिनैः कुशैः॥ समिद्भिस्तोयकलशैः फलमूलैश्च शोभितम्। आरण्यैश्च महावृक्षैः पुण्यैः स्वादुफलैर्वृतम्॥ बलिहोमार्चितं पुण्यं ब्रह्मघोषनिनादितम्। पुष्पैश्चान्यैः परिक्षिप्तं पद्मिन्या च सपाया॥ फलमूलाशनैर्दान्तैश्चीरकृष्णाजिनाम्बरैः। सूर्यवैश्वानराभैश्च पुराणैर्मुनिभिर्युतम्।७।।